dipteros
Store norske leksikon,Historie,Arkeologi,Klassisk arkeologi,Gresk arkeologi
Dipteros, eller dipteraltempel, er en form av det antikke greske tempelet, hvor cellaen er omgitt av en dobbelt søylerekke på alle fire sider.
Alle kjente templer av denne typen er av jonisk orden, og de fleste finnes på og utenfor Lilleasias vestkyst: Artemistemplet i Efesos, Apollontemplet i Didyma (ved Milet), Heratemplet på Samos.I Athen er tempelet for den Olympiske Zevs dipteralt. De ble bygget eller i alle fall påbegynt i det 6. århundre fvt., men ble ofte ferdige først flere hundre år senere; noen ble ødelagt og måtte bygges opp på nytt.En beslektet form er det pseudodipterale tempelet, der det er plass nok til en indre søylestilling innenfor den ytre uten at den blir bygget. Slike templer forekommer også i dorisk orden. Les mer i Store norske leksikon Det greske tempel den greske antikkens kunst og arkitektur